Diari Oficial de la Generalitat Valenciana


Sumari del DOGV 3707, del 13-03-2000 (2000/1739)

RESOLUCIÓ de 6 de març de 2000, del secretari general de la Presidència de la Generalitat Valenciana, per la qual es convoca una beca per realitzar pràctiques professionals en la Secretaria Tècnica de l’Alt Consell Consultiu en Investigació i Desenvolupament de la Presidència de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1739


Data del document
:   06-03-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública
    * assignació per estudis
    * suport econòmic
    * recerca i desenvolupament

RESOLUCIÓ de 6 de març de 2000, del secretari general de la Presidència de la Generalitat Valenciana, per la qual es convoca una beca per realitzar pràctiques professionals en la Secretaria Tècnica de l'Alt Consell Consultiu en Investigació i Desenvolupament de la Presidència de la Generalitat Valenciana. [2000/M1739]
  
La Generalitat Valenciana, en el marc de la política dirigida a la millora i especialització de joves llicenciats en les àrees de treball en matèria d'investigació i tecnologia, convoca la concessió d'una beca perquè aquests puguen accedir a realitzar pràctiques professionals.
  
L'actuació anterior es troba recollida en els objectius i activitats del programa 112.50, Beques de pràctiques professionals en la Secretaria Tècnica de l'Alt Consell, i existeix consignació pressupostària suficient en la Llei de Pressupostos de la Generalitat Valenciana per a l'exercici de 2000.
  
Per tant, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià, i l'article 3 del Decret 13/1999, del president, de 30 de juliol, pel qual es deleguen competències en el secretari general, resolc:
  
Primer
  
Convocar concurs públic per a la concessió d'una beca per a realitzar pràctiques professionals en la Secretaria Tècnica de l'Alt Consell Consultiu en Investigació i Desenvolupament, i aprovar les bases per les quals es regeix aquesta convocatòria, incloses com a annex I d'aquesta resolució.
  
Segon
  
La dotació econòmica de les beques es pagarà en càrrec al capítol IV, línia 401/000/00, aplicació pressupostària 0501 del programa 112.50, amb un import total màxim d'un milió dues-centes mil pessetes (1.200.000 PTA).
  
Tercer
  
S'autoritza l'Alt Consell Consultiu en Investigació i Desenvolupament perquè, en l'àmbit de les seues competències, adopte les mesures necessàries per al desplegament i l'aplicació d'aquesta resolució.
  
Quart
  
Aquesta resolució vigirà el mateix dia de la publicació en el Diari Oficial de la Generalitat Valenciana.
  
Cinquè
  
Contra aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.
  
València, 6 de març de 2000.- El secretari general de la Presidència de la Generalitat, per delegació, (article 3 Decret 13/1999, 30 de juliol, del president de la Generalitat): Vicente Gomis Cerdán.
  
ANNEX I
  
Bases de la convocatòria d'una beca per a la realització de pràctiques professionals en documentació i anàlisi de dades en la Secretaria Tècnica de l'Alt Consell Consultiu en Investigació i Desenvolupament de la Presidència de la Generalitat Valenciana.
  
Primera. Objecte
  
Les beques tenen com a objecte la formació complementària, la millora i l'especialització professional de joves estudiants o titulats en les àrees de treball en matèria d'investigació i tecnologia.
  
Segona. Nombre i tipus de beques
  
La beca està destinada a estudiants o titulats per a les àrees de treball en matèria d'investigació i tecnologia. Realitzaran les pràctiques en la Secretaria Tècnica de l'Alt Consell Consultiu en Investigació i Desenvolupament.
  
Tercera. Dotació, durada i pagament de les beques
  
La beca de pràctiques professionals està dotada amb 100.000 pessetes brutes mensuals, i l'import total de la beca és d'un milió dues-centes mil pessetes (1.200.000 PTA).
  
Es finançaran amb càrrec als pressupostos de la Generalitat Valenciana per a l'any 2000. Amb aquests efectes, la present convocatòria i la possibilitat de concessió de la beca es condicionen a la provisió del crèdit adequat i suficient en els pressupostos esmentats.
  
En el supòsit que s'ampliara el crèdit assignat a la línia de subvenció que finança aquestes beques per a l'any 2000, s'ampliarà proporcionalment el nombre de beques a concedir, i s'adjudicaran segons l'ordre establert en la borsa de reserva que resulte del procés de selecció
  
L'import de la beca es pagarà mensualment, amb certificació prèvia del sotssecretari director del Gabinet del President o del cap administratiu de l'Alt Consell Consultiu en Investigació i Desenvolupament on el becari realitze les pràctiques.
  
El període de durada de la beca comprendrà des de l'inici que s'assenyale fins a l'acabament de l'exercici, encara que s'estableix la possibilitat d'una pròrroga automàtica pels mesos que resten fin completar l'any de benefici, sempre que concórreguen les condicions següents:
  
- El període de benefici de les beques, incloent-hi el període de pròrroga, no podrà ser superior a 12 mesos.
  
- El període de pròrroga acabarà amb la incorporació dels becaris corresponents a la convocatòria de 2001.
  
- Que existisca consignació pressupostària en l'exercici de 2001.
  
Es finançaran amb càrrec als pressupostos de la Generalitat Valenciana per a l'exercici de 2000, codi de la línia 401/000/00, aplicació pressupostària 0501,del programa 112.50.
  
Aquesta convocatòria i la concessió de la beca es condicionen a la provisió del crèdit adequat i suficient en els pressupostos esmentats.
  
Quarta. Titulació exigida
  
Els aspirants hauran d'estar en situació de certificar la condició d'estudiant de darrer curs o titulat superior, sense que hi haja transcorregut més d'un any des de l'obtenció d'aquesta darrera condició.
  
Podrà optar a les beques qui, complint alguna de les circumstàncies anteriors, cursen o hagen cursat alguna de les titulacions següents: Ciències Econòmiques i Empresarials, Informàtica, enginyeries superiors, Medicina, Física, Químiques, Matemàtiques, Biològiques i Farmàcia.
  
Cinquena. Mèrits preferents i valoració
  
Mèrits preferents:
  
- L'acreditació de cursos de planificació estratègica, avaluació de programes o polítiques públiques.
  
- El coneixement d'idiomes comunitaris: especialment l'anglès.
  
- Coneixements amplis de programari de fulls de càlcul, bases de dades i interrelació d'aquestes.
  
- Coneixements d'estadística aplicada.
  
La titulació i els mèrits adduïts tindran la valoració següent:
  
Expedient acadèmic: fins a 3 punts.
  
Formació extraacadèmica relacionada amb les tasques que es realitzaran: fins a 2 punts.
  
Idiomes comunitaris: fins a 1 punt.
  
Experiència relacionada amb les tasques que cal exercir: fins a 2 punts.
  
La comissió avaluadora que es descriu en la base vuitena, una vegada efectuada la valoració de les sol·licituds, convocarà els deu aspirants amb millor puntuació per a la realització d'una entrevista i una prova escrita, que es valoraran amb fins a 4 punts que se sumaran als anteriors; es fixarà aleshores l'ordre de prelació definitiu.
  
Hi seran excloses les sol·licituds dels aspirants que ja tinguen una relació laboral remunerada.
  
Els mèrits adduïts hauran de ser acreditats, mitjançant compulsa, en el moment de presentació de les sol·licituds.
  
Sisena. Formalització de sol·licituds
  
Els impresos de la sol·licitud estaran a disposició de les persones interessades en el Registre General de la Presidència de la Generalitat Valenciana (Historiador Chabàs, núm. 1). Els candidats hauran de presentar-la en el registre general o tramitar-la per qualsevol de les formes que estableix l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es complimentarà amb una fotocòpia compulsada del DNI la documentació següent:
  
1) Currículum, on constaran les dades personals, la data i el lloc de naixement, el domicili actual, el telèfon i una foto carnet del sol·licitant.
  
2) Expedient acadèmic.
  
3) Declaració jurada de no tenir cap relació laboral i d'estar al corrent de les seues obligacions fiscals i davant la Seguretat Social.
  
4) Qualsevol altre document que acredite la possessió de títols o mèrits, docents, investigadors o professionals que vulguen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- El sotssecretari director del Gabinet del President, o persona que hi delegue.
  
- El cap administratiu de l'Alt Consell Consultiu en Investigació i Desenvolupament.
  
- El secretari general administratiu de la Presidència, o persona que hi delegue, que actuarà com a secretari de la comissió avaluadora.
  
- Dos representants de l'Alt Consell Consultiu en Investigació i Desenvolupament, o persones que hi deleguen.
  
El personal tècnic o professional que es considere necessari podrà assessorar els membres de la comissió avaluadora, i podrà assistir-hi amb veu però sense vot.
  
La comissió podrà convocar tots els aspirants que considere oportú, per comprovar, mitjançant entrevista, aquells aspectes o mèrits adduïts que considere d'interès.
  
Acabat el procés selectiu, la comissió, en el termini de quinze dies a partir de l'endemà del final de presentació de sol·licituds, elaborarà una proposta de concessió de la beca que contindrà la relació de beneficiaris i una borsa de reserva, en cas que es produïsca alguna renúncia o abandonament.
  
El secretari general de la Presidència de la Generalitat Valenciana es reserva la facultat de deixar deserta, totalment o parcialment, l'adjudicació de la beca convocada i d'interpretar el contingut d'aquestes bases.
  
Novena. Concessió
  
La beca serà adjudicada per resolució del secretari general de la Presidència de la Generalitat Valenciana, d'acord amb la proposta de la comissió avaluadora, en el termini màxim d'un mes a partir de l'endemà del final de presentació de sol·licituds. La no resolució de l'adjudicació dins el termini establert anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències del becari
  
La beca és incompatible amb l'aprofitament de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
La Secretaria de l'Alt Consell Consultiu en Investigació i Desenvolupament ordenarà les activitats i establirà la dedicació i els torns dels becaris segons els criteris dels seus serveis i mitjans propis, amb una dedicació total de 35 hores setmanals.
  
Una vegada acabat el període de benefici de la beca, i amb l'informe previ d'assistència, aprofitament i aptitud del cap administratiu, es lliurarà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Secretaria de l'Alt Consell Consultiu, i podrà deixar-les sense efecte, després d'audiència a l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) No complir els requisits exigits en aquesta convocatòria.